Die wêreld in foto’s – 29 September 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Te midde van die Covid-19-pandemie het ŉ vuurpylaanval in Irak die lewe van talle mense geëis en twee slagoffers ernstig beseer. ŉ Katyusha-vuurpyl het Maandag ŉ huis in die omgewing van die Bagdad-lughawe getref. Dit is die eerste aanval in maande waarin burgerlikes dood is, sê die Irakse weermag. Mense bid tydens ŉ begrafnis van die slagoffers van ŉ vuurpylaanval in Irak. (Foto: Khalid Mohammed, AP) Die buurt naby die Bagdad-lughawe waar die vuurpyl verwoesting gesaai het. (Foto: Khalid Mohammed, AP) ŉ Man staan in sy huis te midde van die skade wat tydens die aanval aangerig is. (Foto: Khalid Mohammed, AP) Die plek waar die Katyusha-vuurpyl ontplof het, het ŉ krater in die grond gelaat. (Foto: Khalid Mohammed, AP) Die vuurpylaanval het ŉ gebou naby die Bagdad-lughawe beskadig. (Foto: Khalid Mohammed, AP) ŉ Huis wat beskadig is in die vuurpylaanval in Irak. (Foto: Khalid Mohammed, AP)